Nuştox Rêzan Tovjînî seba ke Google ADS reklam û daşinasnayîşê kitabê bi nameyê 'Şerm'î yê Sîdar Jîrî bikera muracat kerd. Google muracat qebul nêkerd û pare kerd ke reklam 'polîtîkaya google' binpay keno û kurdkî kategorîya ziwananê ke Google paştî dana ci de çin a.
Tovjînî eşkera kerd ke 2007 de facebookî zî bi heman hewayî muracatê ci red kerdbi û vat: ''O çax mi fam kerd ke xebatkarê tirkî û 'Facebook Tirkîya' bê tirkî ca nêdanê reklamêkê bînî. Mi cade ofîsê merkezî yê Facebookî rê muracat kerd û Facebook muracatê ma qebul kerd. Ez zanena ke no tewir tewirê 'Google Tirkîya' yo. Ez do merkezê Google ADSyî rê muracat bikera.''
Google ADSyî zî serebût qebul kerd û da zanayene ke kurdkî google de nêna weşanayene.
